OPĆA BOLNICA ZABOK I BOLNICA HRVATSKIH VETERANA

Zabok, Bračak 8

OIB: 34938158599

Matični broj: 00859621

RKP: 37839

Razina: 31

Razdjel: 000

Šifra djelatnosti: 8610

Izvještajno razdoblje: 01.01.2019.-31.12.2019.

**BILJEŠKE UZ FINANCIJSKE IZVJEŠTAJE**

Za izvještajno razdoblje siječanj - prosinac 2019. godine izrađeni su sljedeći financijski izvještaji:

* Izvještaj o prihodima i rashodima, primicima i izdacima, na Obrascu PR-RAS,
* Izvještaj o rashodima prema funkcijskoj klasifikaciji, na Obrascu RAS-funkcijski,
* Bilanca, na Obrascu BIL,
* Izvještaj o obvezama, na Obrascu Obveze,
* Izvještaj o promjenama u vrijednosti i obujmu imovine i obveza, na Obrascu P-VRIO.

Prema članku 13. Pravilnika o financijskom izvještavanju u proračunskom računovodstvu Bilješke su dopuna podataka uz financijske izvještaje.

1. **BILJEŠKE uz IZVJEŠTAJ O PRIHODIMA I RASHODIMA, PRIMICIMA I IZDACIMA – Obrazac PR-RAS za razdoblje od 01. siječnja do 31. prosinca 2019. godine**

U razdoblju od 01. siječnja do 31. prosinca 2019. godine ukupni prihodi i primici ostvareni su u iznosu od 158.240.749 kn, dok ukupni rashodi i izdaci iznose 175.075.012 kn. Iz navedenog proizlazi da je u izvještajnom razdoblju ostvaren manjak prihoda i primitaka u iznosu od 16.834.263 kn. Preneseni manjak iz prethodnih godina iznosi 19.724.231 kn, tako da se u 2020. godinu prenosi korigirani manjak u iznosu od 36.558.494 kn.

**1a) Prihodi poslovanja**

Prihodi poslovanja (AOP 001) u 2019. godini iznose 158.238.619 kn.

Značajna odstupanja su kod sljedećih stavki:

AOP 129 – Kapitalne donacije

Najveća stavka u kapitalnim donacijama odnosi se na doznačena sredstva za projekt „MEDIION - OTT višemedijski sustav u oblaku za telemedicinu, praćenje stanja pacijenta, konzultacije, dijagnostiku, liječenje i poboljšanje kvalitete života“. Projekt je ugovoren s tvrtkom Computer Systems d.o.o.

Druga najveća stavka je donacija od neprofitnih organizacija - za medicinske uređaje, dok su ostale donacije od trgovačkih društava i od fizičkih osoba.

AOP 131 – Prihodi iz nadležnog proračuna za financiranje redovne djelatnosti proračunskih korisnika

U 2019. godini iz nadležnog proračuna uknjiženo je ukupno 13.806.339 kn, a analitička podjela je sljedeća:

* 2.336.640,00 kn – doznake Krapinsko zagorske županije iz sredstava decentralizacije za usluge tekućeg i investicijskog održavanja,
* 2.436.549,77 kn – doznake Krapinsko zagorske županije iz sredstava decentralizacije za nabavu nefinancijske imovine,
* 5.312.087,99 kn – doznake Krapinsko zagorske županije iz sredstava decentralizacije za otplatu glavnice kredita za izgradnju nove bolnice,
* 223.468,78 kn – doznake Krapinsko zagorske županije iz sredstava decentralizacije za otplatu kamata po kreditima za izgradnju nove bolnice,
* 2.276.609,13 kn – doznake Krapinsko zagorske županije iz redovnih sredstava za otplatu glavnice kredita za izgradnju nove bolnice,
* 95.772,34 kn – doznake Krapinsko-zagorske županije iz redovnih sredstava za otplatu kamata po kreditu za izgradnju nove bolnice,
* 1.089.255,00 kn – doznaka Krapinsko zagorske županije iz redovnih sredstava za pokriće rashoda poslovanja,
* 35.956,25 kn – doznaka Krapinsko zagorske županije iz redovnih sredstava za pokriće rashoda za nabavu nefinancijske imovine.

AOP 135 – Prihodi od HZZO-a na temelju ugovornih obveza

U 2019. godini prihod od HZZO-a na temelju ugovornih obveza ostvaren je u iznosu od 108.164.068 kn, što je za 3.624.632 kn ili 3,5 % više u odnosu na isto razdoblje prethodne godine. Uplate po limitu iznose 97.425.992 kn, a za pokazatelje KPI i QI uplaćeno je 1.621.453 kn. Za preventivne preglede hrvatskih branitelja u tekućoj godini uplaćeno je ukupno 3.000.000 kn. Ostali prihodi ostvareni od HZZO-a odnose se na plaćanja za posebno skupe lijekove, eksplantacije, zdravstvenu zaštitu ino osiguranika, refundacije plaća za pripravnike i stažiste, primarnu zdravstvenu zaštitu - laboratorijsku dijagnostiku, rano otkrivanje zloćudnih bolesti (provođenje nacionalnih programa) i zdravstvenu zaštitu na radu.

**1b) Rashodi poslovanja**

Stavka rashodi poslovanja (AOP 148) u odnosu na prethodnu godinu veća je za 5,7%, te iznosi 154.737.028 kn.

Od ukupnih rashoda poslovanja najveći dio čine rashodi za zaposlene (AOP 149) u iznosu od 100.756.054 kn, a povećani su za 7,3 % u odnosu na prethodnu godinu. Bruto plaće (AOP 150) iznose 85.273.369 kn, a njihov porast od 8,7 % rezultat je primjene Odluke Vlade RH o povećanju osnovice plaće za zaposlene u javnom sektoru.

Druga najveća stavka rashoda poslovanja odnosi se na materijalne rashode (AOP 160) koji u tekućoj godini iznose 52.569.949 kn, što je za 3,2 % više u odnosu na 2018. godinu. Na rashode za materijal i sirovine (koji uključuju lijekove, potrošni medicinski materijal i materijal za prehranu - AOP 168) knjiženo je 29.653.495 kn, odnosno 2 % više nego u istom razdoblju prethodne godine.

Povećanje rashoda vidljivo je kod usluga telefona, pošte i prijevoza te kod komunalnih usluga, dok je smanjenje vidljivo kod rashoda za energiju, materijala i dijelova za tekuće i investicijsko održavanje, sitnog inventara i auto guma, usluga tekućeg i investicijskog održavanja te kod usluga promidžba i informiranja. (AOP 169 do AOP 178).

Za usluge drugih zdravstvenih ustanova (AOP 180) u 2019. godini utrošeno je 3.409.981 kn, što je za 13,2 % više u odnosu na isto razdoblje prethodne godine.

Povećanju ostalih nespomenutih rashoda poslovanja (AOP 185) za 12,1 % najznačajnije je pridonio rast pristojbi i naknada (AOP 190). Naime, Opća bolnica Zabok i bolnica hrvatskih veterana u 2019. godini krenula je u ovršne postupke protiv fizičkih osoba koje nisu podmirile participaciju i račune prema Bolnici, te je angažirano Odvjetničko društvo radi preuzimanja naplate potraživanja, zbog čega su porasle javnobilježničke pristojbe.

Financijski rashodi (AOP 193) u tekućoj godini iznose 914.045 kn, što je za 144.913 kn ili 13,7 % manje nego u 2018. godini.

Zatezne kamate (AOP 210) u porastu su za 2 393 % zbog kašnjenja plaćanja dobavljačima, što dovodi i do povećanja ukupnih ostalih financijskih rashoda (AOP 207) za 379,3 %.

**1c) Prihodi od prodaje nefinancijske imovine**

Prihod od prodaje nefinancijske imovine (AOP 289) bilježi pad od 51,9 % u odnosu na prošlu godinu, a smanjen je prihod od prodaje stambenih objekata za zaposlene (AOP 304).

**1d ) Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine (AOP 354) u 2019. godini iznose 5.134.718 kn, što je za 12.468.848 kn ili 71,8 % manje u odnosu na isto razdoblje prethodne godine. Najznačajnije smanjenje zabilježeno je kod rashoda za nabavu medicinske opreme (AOP 364) koji iznose 3.017.573 kn. Smanjenje je zabilježeno i kod opreme za održavanje i zaštitu te instrumenata, uređaja i strojeva.

U porastu su rashodi za nabavu komunikacijske opreme (AOP 362) za 4 183 %, rashodi za nabavu uređaja, strojeva i opreme za ostale namjene (AOP 367) koji su u porastu za 185,2 % u odnosu na prethodnu godinu, te rashodi za nabavu uredske opreme i namještaja koja bilježi porast za 296,3 %.

**1e) Izdaci za financijsku imovinu i otplate zajmova**

U 2019. godini na otplatu glavnice kredita za izgradnju nove bolnice proknjiženo je 15.177.394 kn (AOP 596); plaćanje po dospijevanju rata za tekuću godinu je kako slijedi:

1. I kvartal 2019. - Glavnica u iznosu 3.794.354 kn plaćena 31.01.2019.
2. II kvartal 2019. – Glavnica u iznosu 3.794.354 kn plaćena 30.04.2019.
3. III kvartal 2019. – Glavnica u iznosu 3.794.353 kn plaćena 31.07.2019.
4. IV kvartal 2019. – Glavnica u iznosu 3.794.333 kn plaćena 31.10.2019.

Osim kredita za izgradnju nove bolnice koji se otplaćuje kvartalno, na izdatke za otplatu glavnice primljenih kredita i zajmova evidentira se i otplata mjesečne rate za nabavu vozila na financijski leasing, što je iskazano na stavci Otplata glavnice primljenih zajmova od ostalih tuzemnih financijskih institucija izvan javnog sektora (AOP 598).

1. **BILJEŠKE uz Obrazac BILANCA na dan 31.12.2019. godine**

U Obrascu Bilanca iskazuju se podaci o vrijednosti imovine te obveza i vlastitih izvora na dan 31. prosinca 2019. godine. Ukupna vrijednost imovine (AOP 001) iznosi 249.773.671 kn, od čega nefinancijska imovina (AOP 002) iznosi 240.304.984 kn, dok vrijednost financijske imovine (AOP 063) iznosi 9.468.687 kn.

Ukupna potraživanja za prihode poslovanja (AOP 140) na dan 31.12.2019. godine iznose 5.951.347 kn, a od toga se na dospjela potraživanja (AOP 248) odnosi 3.541.238 kn.

Temeljem izmjena i dopuna Pravilnika o proračunskom računovodstvu s početka 2018. godine, obavezno je provođenje ispravka vrijednosti potraživanja. Na dan 31.12.2019. ispravak vrijednosti potraživanja iznosi 1.308.441 kn (AOP 156).

Vrijednost obveza i vlastitih izvora (AOP 162) iznosi 249.773.671 kn, što je u ravnoteži sa vrijednošću ukupne imovine. Neplaćene obveze na dan 31.12.2019. godine iznose 73.886.080 kn i veće su za 2,2 % u odnosu na prethodnu godinu. Kod obveza za rashode poslovanja (AOP 164) povećanje u odnosu na prethodnu godinu iznosi 42,7 %, obveze za nabavu nefinancijske imovine veće su za 247,9 %, dok su obveze za tuzemne kredite i zajmove manje za 43,8 %. Vrijednost vlastitih izvora na dan 31.12.2019. godine iznosi 175.887.591 kn.

Radi praćenja potencijalnih obveza uspostavljena je izvanbilančna evidencija sudskih sporova u tijeku. Ukupna vrijednost svih predmeta spora (bez kamata i troškova postupka) na dan 31. prosinca 2019. godine iznosi 6.202.719 kn.

U nastavku su tabelarno prikazani navedeni sudski sporovi.

I. SUDSKI POSTUPCI U KOJIMA JE TUŽENA OPĆA BOLNICA ZABOK I BOLNICA HRVATSKIH VETERANA

*1.Sudski postupci po tužbi za naknadu štete protiv Opće bolnice Zabok i bolnice hrvatskih veterana (naknada štete „zbog medicinskog propusta“)*

|  |  |
| --- | --- |
| Broj predmeta | Vrijednost predmeta spora (bez kamata i troškova postupka te eventualno rente)  |
| 14 | Ukupna vrijednost utuženih iznosa u 14 sudskih sporova, bez troškova i kamata, iznosi **3.896.692,00** Vezano za jedan završeni predmet, ostaje obveza mjesečne rente od **679,66 kuna**  |

Napomena: Opća bolnica Zabok i bolnica hrvatskih veterana ima zaključenu Policu profesionalne odgovornosti iz djelatnosti, s iznosom osiguranja od 200.000,00 kuna po štetnom događaju i s agregatnim limitom ugovora od 800.000,00 kuna godišnje, odnosno od 01.08.2019.godine s iznosom osiguranja od 500.000,00 kuna po štetnom događaju i s agregatnim limitom ugovora od 1.500.000,00 kuna godišnje.

*2. Sudski postupci po tužbi za isplatu vezano za obračun plaće*

|  |  |
| --- | --- |
| Broj predmeta | Opis i vrijednost |
| 36 | Do 31.12.2019.godine Opća bolnica Zabok i bolnica hrvatskih veterana, zaprimila je 37 tužbi zbog isplate vezano za obračun plaće, od kojih je jedna povučena, a utužena vrijednosti je ukupno **2.306.027 kuna** (bez troškova i kamata). Iznos je temeljen na iznosima navedenim u tužbama, iznosima iz nalaza vještaka i iznosima iz presuda, ovisno o stanju spisa na dan 31.12.2019. |

II. SUDSKI POSTUPCI U KOJIMA JE TUŽITELJ OPĆA BOLNICA ZABOK I BOLNICA HRVATSKIH VETERANA

|  |  |
| --- | --- |
| Broj predmeta | Opis |
| 2 | Tužba Bolnice protiv bivše radnice za naknadu štete za iznos od **221.172,60 kuna**, za koji je radnica radom na blagajni Bolnice oštetila Bolnicu – postupak je prekinut do pravomoćnog okončanja kaznenog predmeta – tužba je iz 2014.godine, vezana za štetni događaj iz 2013.godine.Tužba Bolnice od 17.07.2018.godine protiv bivšeg radnika za naknadu štete zbog neodrađene obveze po Ugovoru o specijalizaciji u visini od **183.333,33** kune (pokrenut je i postupak ovrhe temeljem solemnizacije Ugovora, ali sigurnosti radi podignuta je i tužba). |

III. OČEKIVANI ODLJEV/PRILJEV SREDSTAVA

Teško je predvidjeti odljev odnosno priljev sredstava po osnovi navedenih sudskih postupaka.

U postupcima navedenim pod 1, uvažavajući stanje predmeta, u 2020.godini, završit će postupak po tužbi Novosel u očekivanom iznosu od cca 1.400.000,00 kuna, očekuje se i završetak postupka po Tužbi Hlupić u očekivanom iznosu od 1.500.000,00 kuna.

U postupcima navedenim pod 2 završit će očekivano svi postupci s obzirom na Presudu Vrhovnog suda od 19.12.2019.godine, te se očekuje odljev cca 3.000.000,00 kuna, odnosno vjerujući u nagodbene postupke za obročno plaćanje, odljev od cca 1.500.000,00 kuna tijekom 2020.godine.

Otvoreno je pitanje potraživanja i ostalih zaposlenika koji nisu podnijeli tužbeni zahtjev zbog isplate vezano za obračun plaće.

1. **BILJEŠKE uz IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA - Obrazac P-VRIO za razdoblje od 01. siječnja do 31. prosinca 2019. godine**

Iznos povećanja od 75.878 kn za proizvedenu dugotrajnu imovinu (AOP 005) odnosi se na uknjiženje povećanja vrijednosti stana u vlasništvu Bolnice prema Procjendbenom elaboratu stalnog sudskog vještaka za graditeljstvo i procjenu nekretnina.

Istovremeno na stavci AOP 004 došlo je i do smanjenja vrijednosti neproizvedene dugotrajne imovine u iznosu od 1.064.101 kn, a odnosi se na isknjiženje dijela zemljišta iz knjigovodstvene evidencije prema Rješenju Općinskog suda u Zlataru, Stalna služba u Zaboku, Zemljišnoknjižni odjel.

Povećanje evidentirano na stavki Proizvedena dugotrajna imovina (AOP 021) iznosi 109.005 kn, a odnosi se na primljene donacije osnovnih sredstava, dok istovremeno na stavci AOP 021 postoji iznos smanjenja od 1.578 kn, a odnosi se na sadašnju vrijednost rashodovanog osnovnog sredstva - medicinskog uređaja.

1. **BILJEŠKE uz IZVJEŠTAJ O OBVEZAMA - Obrazac OBVEZE za razdoblje od 01. siječnja do 31. prosinca 2019. godine**

Stanje obveza na dan 01. siječnja 2019. godine iznosilo je 72.264.048 kn. U izvještajnom razdoblju bilježi se povećanje obveza u iznosu od 167.966.597 kn, dok je istovremeno podmireno obveza u iznosu od 166.344.565 kn, te je na osnovu toga utvrđeno stanje obveza na dan 31. prosinca 2019. godine u iznosu 73.886.080 kn. Od navedenog iznosa dospjele obveze iznose 29.293.510 kn, a odnose se na obveze za rashode poslovanja i na obveze za nabavu nefinancijske imovine. Nedospjele obveze na dan 31. prosinca 2019. godine iznose 44.592.570 kn, od čega obveze za rashode poslovanja iznose 24.974.933 kn, obveze za nabavu nefinancijske imovine 94.185 kn, dok nedospjele obveze za financijsku imovinu na dan 31. prosinca 2019. godine iznose 19.523.452 kn.

 Voditelj Odjela za računovodstvene poslove:

Sanela Korunić Meglić, mag.oec.

 Ravnatelj Opće bolnice Zabok i

 bolnice hrvatskih veterana:

 Tihomir Vančina, dipl.oec.